🔻چیرۆک و به‌سه‌رهات نەجمەدین غوڵامی (بەشی١) نیوەڕۆ، کاتی گەڕانەوە لە قوتابخانە لە دەلاقەی ژوورەک

🔻چیرۆک و به‌سه‌رهات نەجمەدین غوڵامی (بەشی١) نیوەڕۆ، کاتی گەڕانەوە لە قوتابخانە لە دەلاقەی ژوورەکەی نیزامی هاوڕێمەوە دەنگی گۆرانییەکی زۆر خۆش هاتە گوێم: "فەرەنجی پۆش کەڵپۆس لە کۆڵ. بۆ تۆ گەڕاوم دۆڵ بە دۆڵ. هەرداوهەردم کرد دەشت و کۆ. نامە ژێر پێ گەڕام بۆ…🔻چیرۆک و به‌سه‌رهات نەجمەدین غوڵامی (بەشی٢)ئێوارەکەی لەگەل نیزام چووین بۆ بازاڕ. ئەو کاتانە پیاوێک بە نێو کاک عوسمان‌ لە چوارگوزەرەکە کە ئێستە دانیشتووانی مەریوان بە چوارڕای سەرەکی دەیناسن، ئیستریۆی بوو. دووکانێکی چکۆلە، دیوارەکەی هەموو تەبەقە و پڕ لە کاسێت. دوو بڵەنگۆ لەناو دووکان و دانێکی بە سەروەران دەرگاکەوە هەڵواسیبوو. ئەوەی لەو شەقامەوە تێدەپەڕی دەنگی گۆرانی ئیستریۆکەی دەبیست.ڕۆیشتینە ژوورەوە و پاش سڵاو، داوای کاستی مامۆستا نەجمەمان کرد.جوابی سڵاوەکەی داینەوه و پرسی:- کام کاستی؟ نیزام وتی:- ئەوەی بەهارەبولبول.وتی:- باشە بەسەر‌ چاو.من پرسیم:- باشە نرخەکەی چەندە؟وتی:- سێ سەد تمەن!سەیرێکی نیزامم کرد و بە ئاماژە داوام لێ کرد با جارێ بڕوینە دەرەوە. ئەویش لە مەبەستەکەم تێ گەیشت و هاتە دەرەوە.- ئەوە چی بوو؟ مەگەر ئێمە نەهاتین کاسێت کاک نەجمە بکڕین؟وتم:- ڕاستە بەڵام جارێ بۆ سەری مانگ زۆری ماوە، دەترسم پووڵەکەم تەواو بێت و بە برسییەتی بمێنمەوە!ئێوە سڵامەت باوکم، خۆی لە گوند دەژیا و مانگانە چوار هەزار تمەنی بۆ دەناردم. دوو هەزاری بۆ کرێی خانوو و ئەویشی بۆ نانوچایی و خواردن و خەرجی قوتابخانە.کاتی گەڕانەوە لەناو ڕێگا نیزام یەک دوو جار بۆڵەی کرد. داروبەرد هاتبێتنە قسە من نەهاتمە زمان! مافی خۆی بوو تووڕە بێت.لەو ڕۆژە بەدوا، بۆ چوار حەفتە هەموو خواردنێکی قوتابخانەم لە خۆم حەرام کرد. ئەو ماوە تەنانەت نوقڵێکم نەسەند. بەو جۆرە توانیم پارەی کاسێتێک پاشەکەوت بکەم.عەسرێک ڕۆیشتم بۆ لای نیزام و داوام لێی کرد دیسانەوە بڕۆین بۆ دووکان کاک عوسمان. نیزام وتی:- ئەگەر وەکوو جاری پێشوو ڕێگەیەکی دوور دەگرینە بەر و دوایی بە دەستی بەتاڵ ئەگەڕێینەوە، با نەڕۆین!منیش پارەکەم لە گیرفانم دەرهێنا و وتم:- نە بێخەم به. پارەم ئامادە کردووە.ئێمە دانیشتین و کا عوسمانیش دوو کاسێتی خستە ناو ئامێری کۆپی‌کردنەکە و کاسێتێکی دیکەی خستە ناو زەبتێکەوە و دەنگی زۆر کرد. دەنگی کاک نەجمەم ناسی:" هەڵاڵەی کوێستان سوور ئەکاتەوە. سەر گۆنای یارم بیر ئەخاتەوە..."بۆم پرسیار بوو کاک نەجمە ئەم ئاواز و شێعرانەی لە کوێ هێناوە؟  ئایا ئەویش وەکوو من بەهاران سەردانی کوێستانی کردووە و لە سوڵتان‌ئەحمەد و دۆڵ‌خوژیلک و هەوار تەیناڵی هەڵاڵەی دیوە؟ چاوەکانم لێکنا. یەکەم سەیرانی کوێستانم هاتەوە بیر. یەکەم جار بوو لە دایکم دوور دەکەوتمەوە. یادی بەخێر لە باوەشی گرتم و وتی:- بە قوربانت بم کوڕە گەورەکەم. کوڕە دەشتەوانەکەم!زۆر جار بە کوڕەگەورەکەم بانگی دەکردم. منیش بە بیستنی هەستم دەکرد بۆ خوم پیاوێکم! کەچی بەیانییەکەی هەر ئازا ماندوو بووم . هاوڕێکانم کوڕی کەژوکێو بوون و منیش کوڕەگەورەکەی دایکم! با تەنها خۆم بزانم ئەو ڕۆژە چیم بەسەردا هات و چەندە ماندوو بووم. ئێوارەکەیشی کاتی گەڕانەوە، کەوتم و ئەژنۆم ئازاری پێ گەیشت. چاکبوونەوەی دوو مانگی پێ چوو. کوڕەگەورەکەی دایکم بە کۆڵ گەڕایەوە!بە دەنگی گۆرانییەکی دیکە هاتمەوە سەر خۆم:" ئاسمانی شین و ئەستێرەکانی. پێدەکەنن بۆ بەری بەیانی..."پێم وا بوو مامۆستا نەجمەیش وەکوو من کاتی منداڵی، شەو بە لای خەرمانەوە خەوتووە. ئەوەی ئەزموونی خەوتنی دەرەوەی نەبێت نازانێ سەیرکردنی ئاسمان و ئەستێرەکانی چەندە خۆشە. کاتێ شەوان من و باوکم لە کانی‌چەرموو دەماینەوە، هەندێک جار لە گۆشەیەکەوە دەستم بە ژماردنی ئەستێرەکان دەکرد بەڵام بۆ یەک جاریش بە ئەنجامێک نەگەیشتم. هەموو کاتێک لێم تێک دەچوو.تەنها شتێک ئەو شەوانەی لێ تاڵ دەکردم ترس لە دووپشک بوو. پێش‌تر بیستبووم مار و زۆربەی جڕوجانەوەر شەوان دەخەون بەڵام دووپشک وانییە. گەرچی کاک عوسمان کاسێتەکەی ئامادە کردبوو بەڵام من نوقمی بیرەوەرییەکانم بووم و ئاگام لە هیچ نەبوو! کاتێ نیزام دەستی خستە سەر شانم، ڕاچڵەکام.  وەکوو کەسێ دەمەو ئێوارە خەوی لێ کەوتبێت، بە پەشۆکاوی هەڵسام و بە ئیشارەی نیزام پارەکەم پێشکەش کرد. کاتی گەڕانەوە لەناو ڕێگا پرسیم:- زەبتەکەت کار ئەکات؟ وتی:- من زەبتم نییە. ئەو ماوە بە ئەمانەت هێنابووم!بە کزێکەوە وتم:- باشە من چۆن کاسێتەکەم تاقی بکەمەوە؟ ماوەیەک بیری کردەوە و پاشان وتی:-  وەڵڵا خۆ بەختیار شانشین زەبتێکی باشی هەیە. بۆ چی نەڕۆین بۆ ماڵیان؟ وتم:- لایبە بە خوا ڕووم نییە!لە کۆتاییدا هاتینە سەر ئەمە پەلە نەکەین بەڵکوو نیزام بتوانێ زەبتێک بە ئەمانەت وەربگرێت و دوو کوڕی لەگەل مامۆستا نەجمە خەمێک بدەینە با!کۆتایی بەشی٢✍ سید نعمان برزگرــــــــــــــــــــــــــــــــــــــــــــــــــ🔵 کـانـال مــردمی ســروشتی #جوانڕۆ https://t.me/joinchat/AAAAAECkh0ekPKOGv6Oc2g